เคสนี้ผมตามอ่านทุกโพสต์แล้วรู้สึกเสียความรู้สึกมาก นักวาดและทีมงานแต่ละคนมีทักษะและฝีมือที่สูงมาก แต่ละคนพร้อมที่จะช่วยผลักดันวงการกันมากๆ ทำให้ผมรู้สึกว่า เขาเหมือนคนที่มีวัตถุดิบชั้นเลิศแต่ปรุงไม่เป็น

เลยอยากมาเตือนเด็กๆ หรือทุกคนที่กำลังจะเข้าไปเป็นวีหรือทีมงานเบื้องหลังด้วยว่า ไม่ว่าจะเข้าไปในตำแหน่งใดก็ตาม 

สิ่งที่ควรถามก่อนเข้าไปทำงานคือลักษณะงาน ชั่วโมงการทำงาน ประโยชน์ที่เราจะได้รับ เปอร์เซ็นที่จะได้รับจากการทำงาน ค่าใช้จ่ายอื่นๆ ที่เราต้องจ่ายเอง(ถ้ามี) และตัวสัญญา อยากให้ทุกคนอ่านหรือทำความเข้าใจให้ครบก่อนเซ็นสัญญา รักษาผลประโยชน์ของตัวเอง ถ้าสิ่งไหนมันแปลกหรือมีฝ่ายใดฝ่ายหนึ่งได้ผลประโยชน์มากเกินไปอย่าเซ็นสัญญาโดยเด็ดขาด ถ้าไม่มีสัญญาก็ควรจะให้อีกฝ่ายทำสัญญามาก่อนเริ่มทำงาน แจกแจงทุกอย่างให้ครบ ถ้าอันไหนดูแปลกก็ทักท้วงและขอให้แก้ไขก่อนที่จะเซ็นสัญญา เพื่อป้องกันสิ่งที่จะเกิดขึ้นในอนาคตและถ้าหากมีการละเมิดสัญญาที่วางไว้ก็สามารถดำเนินคดีตามกฎหมายได้

บางสัญญาที่เราเห็นว่าอาจจะปรกติมันอาจจะไม่ปรกติก็ได้ ถ้าน้องๆ ไม่มีประสบการณ์เป็นวี หรือเบื้องหลังในวงการวีมาก่อน ก็อาจจะคิดว่าสัญญานี้ปรกติ มันอาจจะยากที่จะรู้ว่าสิ่งไหนปรกติและไม่ปรกติ ด้วยความที่ถ้าเรามาทำงานในวงการวีเราต้องเซ็น NDA เพื่อรักษาความลับและอาจจะทำให้ไม่สามารถเอาตัวสัญญานี้ไปสอบถามคนอื่นๆ ได้ มันก็เป็นการยากที่จะไปปรึกษาคนที่มีประสบการณ์การเซ็นมาก่อน ฉะนั้นอาจจะลองอ่านและนึก case ในหัวว่าถ้าเกิดเหตุการณ์แบบนี้จะเป็นอย่างไรบ้าง ในสัญญาข้อไหนมีฝ่ายใดฝ่ายนึงใน case นั้นๆ ได้ประโยชน์มากกว่ากันไหม 

ผมเชื่อว่าการเป็นวีหรือทีมงานเบื้องหลัง เป็นความฝันของหลายๆ คนที่อยากจะเติบโตไปพร้อมกับวงการนี้ แต่เราก็ปฏิเสธไม่ได้ว่ามันมีคนที่ใช้ความฝันของหลายๆ คน เพื่อผลประโยชน์ของตนเองอยู่จริงครับ